cyanic-selkie/wikianc huggingface dataset:
Kuba
Van Batista na Castro
In 1956 het 'n rebellegeselskap, wat Fidel Castro ingesluit het, in 'n boot uit Meksiko aanwal gestap en probeer om 'n gewapende weerstandsbeweging in die Sierra Maestra aan die gang te sit. Castro het na Meksiko gegaan nadat hy uit die tronk vrygelaat is na sy vonnis vir sy aandeel in die 1953 rebelleaanval op die Moncada Barakke in Santiago de Cuba. Batista se magte het meeste van die rebelle uitgewis, maar genoeg het oorleef om 'n lae intensiteit insurgensie in die berge aan die gang te hou. In reaksie hierop het Batista die fout gemaak om 'n onderdrukkingsveldtog te loods teen die opposisie, wat slegs tot groter ondersteuning vir die rebelle gelei het.
Tussen 1957 en 1958 het weerstand teen Batista onder die middelklas, studente, die Katolieke Kerk en in die platteland gegroei. Die VSA het op 14 Maart 1958 'n algemene wapenverbod teen Kuba ingestel. Teen die einde van 1958 het die rebelle daarin geslaag om uit die Sierra Maestra te breek en 'n algemene insurreksie aan die gang te sit. Honderde studente en andere wat gevlug het van Batista se toeslag op teëstand in die stede het by die rebelle aangesluit. Toe die rebelle Santa Clara, oos van Havana, ingeneem het, het Batista besluit dat die stryd tevergeefs was en het hy na die buiteland gevlug en in Portugal en later in Spanje om asiel aansoek gedoen. Castro se rebellemagte het die hoofstad op 1 Januarie 1959 binnegeval.
Kuba na die Rewolusie
Fidel Castro het in Februarie 1959 eerste minister van Kuba geword en het die mag in die land behou totdat hy dit as gevolg van mediese redes in Julie 2006 aan sy broer, Raul Castro oorhandig het. In 1959 het Castro se regering maatstawwe soos grondhervorming, nasionalisering en die uitroei van wydverspreide korrupsie wat onder Batista ontwikkel het, geïmplementeer. Hy het ook die dobbelbedryf gesluit en die baie Florida-gebaseerde Amerikaanse bendeleiers van die eiland afgesit.
Die VSA het Castro se regering binne ses dae na sy aankoms in Havana erken. Verhoudinge sou egter gou versleg en toe Castro die VSA in April 1959 besoek het President Eisenhower verkies om hom nie te woord te staan nie. Visepresident Richard Nixon het egter wel 'n vergadering met Castro gehou waarna Nixon die gevolgtrekking gemaak het dat Castro "of ongelooflik naïf oor kommunisme was of onder kommunistiese dissipline was – my raaiskoot is eersgenoemde."
Sowat 500 vermeende Batista-samewerkers is deur die nuwe Kubaanse regering verhoor en tereggestel. Dit tesame met die beslaglegging van Kubaans-besitte ondernemings en die spoedige ondergang van die onafhanklike pers het die aard van die nuwe regering bevraagteken. Houdings oor die Kubaanse Rewolusie het vinnig verander in die VSA. Die nasionalisering van Amerikaanse maatskappye met 'n geraamde waarde van VSA $1 miljard het onmiddellik vyandigheid van die Eisenhower-administrasie ontlok. Kubaanse ballinge het 'n ontluikende uitgewekene gemeenskap in Miami begin vorm. Baie was woedend oor die revolusionêre regering se inbeslagneming van hulle eiendom in Kuba en die dood van hulle vriende en familie; hulle het spoedig 'n kragtig politieke drukgroep die VSA gevorm. Die Amerikaanse regering het in 1959 al hoe meer vyandig teenoor Kuba geword. Dit het weer moontlik bygedra daartoe dat Castro wegbeweeg het van die liberale elemente van sy revolusionêre beweging en die mag van onversetlike Marxistiese figure in die regering, vernaamlik Che Guevara, versterk het.
In Maart 1960 is die eerste hulpverleningsooreenkomste met die Sowjetunie onderteken. Teen die agtergrond van die Koue Oorlog het die VSA die vestiging van 'n Sowjetvastrapplek in die Amerika's as 'n bedreiging gesien en is planne beraam om Castro af te sit. In laat 1960 is 'n handelsboikot in plek gestel wat gelei het tot nog sterker bande met die Sowjetunie. Die administrasie het terselfdertyd planne goedgekeur vir 'n inval in Kuba deur Kubaanse uitgewekenes in Florida. Die planne sou anti-Castro opstande benut. Dit loop uit op die rampspoedige Inval van Varkebaai waarin Kubaanse teenstanders van Castro, met behulp van die CIA, die regering probeer omverwerp het. President John F. Kennedy het Amerikaanse lugsteun wat hy belowe het op die laaste oomblik onttrek en die populêre anti-Castro opstand het nie gerealiseer nie. Kennedy het geweier dat Amerika direk militêr betrokke raak en die invalsmag is oorweldigend verslaan. Vervolgens klop Kuba by die Sowjetunie aan vir hulp. Castro verklaar Kuba 'n sosialistiese republiek en homself 'n Marxistiese-Leninis in Mei 1961.
Clathrina minoricensis
Clathrina minoricensis is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 1896 deur Lackschewitsch.
Hadison Park
Hadison Park is 'n residensiële voorstad van Kimberley, die hoofstad van die Noord-Kaap, Suid-Afrika.
Audi
Audi is 'n vervaardiger van Duitse sport- en luukse motors met sy hoofkwartier in Ingolstadt (Beiere). Audi behoort aan die Volkswagengroep. Audi-motors word tans in Ingolstadt, Neckarsulm (Duitsland), Győr (Hongarye), Bratislava (Slowakye), São José dos Pinhais (Brasilië), Changchun (Volksrepubliek China) en Brussel (België) vervaardig.
Geskiedenis
Die handelsmerk het sy oorsprong in die motoronderneming Horch Automobielwerke, wat in 1899 gestig is. Hierdie onderneming is gestig deur die vorige Benzwerknemer, August Horch saam met drie vennote. Na elf jaar het hierdie samewerking tot 'n einde gekom. Horch wou bekendheid verwerf vir sy handelsmerk deur met die naam aan motorsport deel te neem. Sy vennote was dit nie eens nie, want dit sou te duur wees. Hulle het hom in 1909 afgedank. August Horch wou toe 'n nuwe motorfabriek begin met 'n belegging van 'n welgestelde vriend, maar kon nie meer sy eie naam daarvoor gebruik nie. Vorige vennote het die Horchnaam intussen as 'n handelsmerk geregistreer. Die tienjarige seun van hierdie welgestelde vriend het die gesprek tussen sy pa en August Horch gehoor en gesê: 'Horch is in Latyn Audi, waarom noem julle die nuwe fabriek nie Audi nie? ” En so is die handelsnaam Audi gebore.
In die dertigerjare het Audi, DKW, Horch en Wanderer saamgesmelt tot een beheermaatskappy: Auto Union. Die handelsmerke bly naas mekaar bestaan. Die bekende logo met die verweefde vier ringe, geïnspireer deur die Olimpiese Spele wat in 1936 na Duitsland sou kom, simboliseer die samewerking van hierdie vier handelsmerke waaruit die huidige Audi gebore is.
Tydens die Tweede Wêreldoorlog het Auto Union gepantserde voertuie en ander militêre voertuie vervaardig eerder as motors. Na die oorlog hervat burgerlike produksie en die fabriek kom in die hande van Mercedes Benz.
Leuse
Audi se Duitse leuse is Vorsprung durch Technik – dit word normaalweg nie vertaal nie. Dit beteken "Voorsprong deur tegnologie". Audi het die embleem van vier ringe oorgeneem van sy voorganger, Auto Union, destyds 'n konglomeraat van Audi, DKW, Horch en Wanderer.
Claire Price
Claire Price (gebore 4 Julie 1972) is 'n Engelse aktrise. Sy is bekend vir haar rolle in die rolprente Hereafter (2010) en The Second Best Exotic Marigold Hotel (2015), en in die televisiereeks Rebus (2000).
Koeweit
Koeweit (Arabies: الكويت, al-Kuwait, [ɪl‿ɪkweːt] of [lɪkweːt]), amptelik die Staat Koeweit (دولة الكويت, Dawlat al-Kuwait, ), is 'n staat in die Midde-Ooste en Wes-Asië. Die land is aan die spits van die Persiese Golf (hier "Arabiese Golf" genoem) net suid van die Sjatt al-Arab (saamvloei van beide die Eufraat en Tigrisrivier) se monding, geleë. Dit lê noordoos van Saoedi-Arabië, suidoos van Irak en suidwes van Iran. Koeweit beslaan 'n oppervlakte van 17 818 km² en het 'n bevolking van 4 420 110 in 2019 gehad. Die hoofstad en grootste stad is Koeweitstad, met die Al Hamra-toring. Die amptelike taal is Arabies en van die belangrikste etniese groepe sluit in Arabiere en Bedoeïene. Koeweit beskik oor 'n groot aantal immigrante wat sowat 69% van die land se bevolking vorm.
In 1938 is ruoliereserwes in kommersiële hoeveelhede ontdek. Vanaf 1946 tot 1982 het die land 'n grootskaalse opknapping ondergaan. In die 1980's het Koeweit 'n tydperk van geopolitieke instabiliteit en ekonomiese krisis as gevolg van die ineenstorting van die aandelemark beleef. In 1990 is Koeweit deur sy buurland Irak onder Saddam Hoesein binnegeval en toe geannekseer. Die Irakse besetting is in 1991 deur 'n militêre koalisie onder leiding van die Verenigde State tydens die Golfoorlog beëindig. Sedertdien is Koeweit 'n belangrike nie-NAVO bondgenoot van die Verenigde State. Dit is ook 'n vername bondgenoot van ASEAN en handhaaf ook sterk bande met die Volksrepubliek China. Koeweit is 'n lidland van die Verenigde Nasies, Beweging van Onverbonde Lande, Arabiese Liga, Organisasie van Islamitiese Samewerking, OPUL en die Samewerkingsraad van die Arabiese Golflande.
Koeweit is 'n grondwetlike monargie met 'n semi-demokratiese politieke stelsel. Die land beskik oor 'n hoë-inkomste ekonomie, geborg deur die wêreld se sesde grootste ruoliereserwes. Die Koeweitse dinar is die geldeenheid met die hoogste waarde wêreldwyd. Volgens die Wêreldbank het die land die vierde hoogste inkomste per capita. Die grondwet is in 1962 afgekondig. Kuwait Airways is die nasionale vlagdraerlugredery met sy spilpunt op Koeweit Internasionale Lughawe in Koeweitstad.
Kirsten Storms
Kirsten Storms (gebore 8 April 1984) is 'n Amerikaanse aktrise. Sy is bekend vir haar rolle in die televisiereekse General Hospital (1963) en Days of Our Lives (1965).
Johnny Hines
Johnny Hines (25 Julie 1895 – 24 Oktober 1970) was 'n Amerikaanse akteur, regisseur, en skrywer. Hy was bekend vir sy rolle in die rolprente The Dancer's Peril (1917), Little Johnny Jones (1923), The Live Wire (1925), en Stepping Along (1926).
Kim Fields
Kim Fields (gebore 12 Mei 1969) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprent What to Expect When You're Expecting (2012) en in die televisiereekse Mork & Mindy (1978), The Facts of Life (1979), en Living Single (1993).
Komga
Komga is 'n dorpie in die Oos-Kaap, Suid-Afrika. Sy ontstaan kan teruggespoor word na 1847 toe daar 'n weermagkamp aangelê is tydens die Sewende Grensoorlog. 'n Permanente polisiestasie is opgerig in 1877 tydens die Negende Grensoorlog toe 'n dorpie as administratiewe sentrum uitgelê is vir die groeiende aantal boere wat hulle gevestig het op die vrugbare grasveld.
Bees-en skaapboedery is die steunpilaar van die distrik van 1 476 km2. Komga is 'n vervorming van 'n Khoikhoi uitdrukking vir 'baie klei' of 'kleierig'.
527
Die jaar 527 was 'n gewone jaar wat volgens die Gregoriaanse kalender op 'n Woensdag begin het. Dit was die 27ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Jordan Peele
Jordan Peele (gebore 21 Februarie 1979) is 'n Amerikaanse akteur, skrywer, en vervaardiger. Hy is bekend vir sy rolle in die rolprente Keanu (2016), Get Out (2017), en Captain Underpants: The First Epic Movie (2017), en in die televisiereeks Key and Peele (2012).
528
Die jaar 528 was 'n skrikkeljaar wat volgens die Gregoriaanse kalender op 'n Donderdag begin het. Dit was die 28ste jaar van die 6de eeu n.C. In teenstelling met gewone jare het die jaar 366 dae en 'n 29 Februarie gehad.
Clathrina passionensis
Clathrina passionensis is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 2011 deur Van Soest, Kaiser & Van Syoc.
M26 Pershing
Die M26 Pershing was 'n swaar/mediumtenk van die Amerikaanse Leër. Die tenk is vernoem na Generaal John J. Pershing, wat die Amerikaanse Ekspedisiemag in die Eerste Wêreldoorlog in Europa gelei het. Die tenk was gedurende die laaste maande van die Tweede Wêreldoorlog gebruik met die inval in Duitsland en later ook in die Korea-oorlog.
Die M-26 was ontwikkel om die M4 Sherman te vervang maar weens die ontwikkelingstyd wat langer geneem het, het slegs 'n klein aantal diens in Europa gedoen. Hulle het veral 'n rol gespeel tydens die 9de Pantser Divisise se wedloop om die Ludendorff-brug gedurende die Slag van Remagen te beset. Gebaseer op slaankrag, beweegbaarheid en pantser beskou die Amerikaanse Historikus R. P. Hunnicutt die Pershing na die Tiger II-tenk maar voor die Tiger I-tenk. Gedurende die Korea-oorlog was die Pershing se pantser gelykstaande aan dié van die T-34-85 Sowjet tenk maar dit het gesukkel in die heuwelagtige en modderige terrein. Die tenk was in 1951 vervang met sy eie verbeterde weergawe die M46 Patton-tenk. Die Patton het oor 'n kragtiger en meer betroubare enjin beskik asook beter suspensie om rowwe terreine baas te kan raak. Die lyne van die M26 is behou met die M47 Patton asook die latere ontwerpe van die M48 en M60 Patton-tenks.
Nancy Price
Nancy Price (3 Februarie 1880 – 31 Maart 1970) was 'n Engelse aktrise en regisseuse. Sy was bekend vir haar rolle in die rolprente The Speckled Band (1931), Down Our Street (1932), en The Stars Look Down (1940), en in die televisiereeks Theatre Parade (1936).
Kaapse rivierpadda
Die Kaapse rivierpadda (Amietia fuscigula) is 'n padda wat in die suidelike, westelike en sentrale gedeeltes van Suid-Afrika voorkom. Hierdie padda leef in snelvloeiende strome en is 8 – 12 cm lank. Die padda is vaartbelyn met 'n gepunte snoet. Die agterbene is lank en sterk en die tone het uitgebreide swemvliese. Die kleur op die rug wissel en daar is dikwels 'n dun middelstreep op die rug. Hulle vreet hoofsaaklik insekte.
Neder-Kalifornië
Neder-Kalifornië (Spaans: Baja California) is 'n nou, bergagtige en woestyne skiereiland in die weste van Meksiko met 'n lengte van 1200 km en 'n breedte tussen 80 en 220 km. Die skiereiland word in die weste en suide van die Stille Oseaan, in die ooste van die Golf van Kalifornië, in die noordooste deur die Coloradorivier van die deelstaat Sonora en in die noorde deur Kalifornië begrens.
Sedert die Meksikaans-Amerikaanse Oorlog van 1848 maak (Opper-)Kalifornië deel uit van die Verenigde State van Amerika. Op die skiereiland is die twee Meksikaanse deelstate Baja California en Baja California Sur geleê. Die grootste stede is Tijuana in die noordweste en Mexicali in die noordooste aan die grens met Kalifornië. In die noordooste vloei die Coloradorivier in die Golf van Kalifornië in.
Staatsgreep
'n Staatsgreep (Frans: coup d'état, [ku.de.ta], ) is 'n snelle politieke handeling waarby 'n persoon of groep persone op 'n nie-reëlmatige wyse mag oor 'n land verkry. Staatsgrepe is meestal gewelddadig, maar kan ook sonder enige geweld plaasvind.
Staatsgrepe word deur 'n relatief klein aantal mense uitgevoer. As groot getalle mense betrokke is, word dit as 'n rewolusie beskou. Selfs 'n enkele persoon kan 'n staatsgreep uitvoer as hy of sy, as voorbeeld, beheer oor 'n land se weermag verkry.
Staatsgrepe kan ook deur ander lande uitgevoer word, soos die Irannese staatsgreep van 1953, waar die land se eerste minister deur die Amerikaanse Central Intelligence Agency en die Britse MI6 ontsetel is.
'n Bekende staatsgreep was die biersaal-staatsgreep van 8/9 November 1923 in München, waar Adolf Hitler probeer het om die regering van die deelstaat Beiere in Duitsland oor te neem. Die staatgreep het egter misluk en Hitler is gevonnis tot vyf jaar gevangenisstraf, maar weens goeie gedrag ses maande later vrygestel. Tydens hierdie vestingstraf het Adolf Hitler sy bekende Mein Kampf geskryf.
Patrick Hines
Patrick Hines (17 Maart 1930 – 12 Augustus 1985) was 'n Amerikaanse akteur. Hy was bekend vir sy rolle in die rolprente 1776 (1972), Bloodrage (1980), en Amadeus (1984).
Martin Brygmann
Martin Brygmann (gebore 25 Januarie 1963) is 'n Deense akteur en komponis. Hy is bekend vir sy rolle in die rolprente Shake It (2001), Kat (2001), en Far til fire på toppen (2017), en in die televisiereeks Jul i Valhal (2005).
Lockheed P-80 Shooting Star
Die Lockheed P-80 Shooting Star was die eerste vegvliegtuig wat operasioneel gebruik is deur die United States Army Air Forces (USAAF). Dit is deur Lockheed ontwerp en gebou in 1943, en met die eerstes afgelewer slegs 143 dae na die begin van die ontwerpproses, kon produksiemodelle vlieg, maar was nie gereed vir gevegsdiens aan die einde van die Tweede Wêreldoorlog nie. Die tipe was ontwerp met reguit vlerke, en het aan groot konflikte in Suid-Korea deelgeneem as die Amerikaanse Lugmag se F-80.
As Amerika se eerste suksesvolle turbostraler-aangedrewe vegvliegtuig, het dit die straler-era in die USAAF ingelei, maar is oorheers deur die verskyning van die geveegde vlerk transsoniese MiG-15 en is gou vervang in die lugoormagsrol deur die transsoniese North American F-86 Sabre. Die F-94 Starfire, 'n alleweer onderskepper op dieselfde lugraam, het ook in die Korea-oorlog diens gedoen. Die nouverwante T-33 Shooting Star opleier het in diens van die Amerikaanse Lugmag en Vloot gebly tot in die 1980's. Baie dien steeds in 'n militêre rol of is in privaatbesit.
Tonderai Chavhanga
Tonderai Chavhanga (* 24 Desember 1983, Masvingo) is 'n Springbokrugbyspeler wat tans die Suid Afrikaanse rekord hou vir die meeste toetsdrieë in een toets, naamlik ses.
Nathan Pelle
Nathan Pelle is 'n Amerikaanse akteur. Hy is bekend vir sy rolle in die rolprent 2 Jacks (2012) en in die televisiereekse CSI: Miami (2002), Cold Case (2003), en Castle (2009).
Kruisfontein
Kruisfontein is 'n bosboustasie naby Humansdorp in die Oos-Kaap, Suid-Afrika.
Hyundai Tiburon
Die Hyundai Tiburon (Koreaans: 현대 티뷰론) is 'n sportmotor wat van 1996 tot 2008 deur die Suid-Koreaanse vervaardiger Hyundai vervaardig is.
Edwina Findley
Edwina Findley (gebore 30 Oktober 1980) is 'n Amerikaanse aktrise. Sy is bekend vir haar rolle in die rolprente Insidious: Chapter 2 (2013) en Get Hard (2015), en in die televisiereekse The Wire (2002) en Treme (2010).
Rooiwangstompstert
Die Rooiwangstompstert (Sylvietta whytii) is 'n gelokaliseerde algemene voël in miombo- en kiaatboomveld en oewerbos. Hulle soek kos in die blaredak en is effens kleiner as die Bosveldstompstert. Die voël is 9 cm groot en weeg 8 - 11 gram. In Engels staan die voël bekend as die Red-faced Crombec
Hyundai Tiburon
Die naam "Tiburon", 'n effense variasie van "tiburón", die Spaanse woord vir "haai", is die naam wat gegee word aan die Noord-Amerikaanse, Australiese, Nieu-Seelandse, Suid-Afrikaanse en Oostenrykse produksie van die voertuig. Dit was bekend as die Hyundai Coupe in sommige Europese markte en Indonesië. Dit is bekend as die Turbulence (터뷸런스) en Tuscani (투스카니) in die Suid-Koreaanse tuismark.
529
Die jaar 529 was 'n gewone jaar wat volgens die Gregoriaanse kalender op 'n Saterdag begin het. Dit was die 29ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Hyundai Tiburon
Die model is in twee generasies (RC) vrygestel oor sy leeftyd en in daardie tyd is hierdie generasies onderworpe aan periodieke opknappings. Daar is gepoog om die motor op datum te hou met verskeie veiligheidsverbeterings en 'n mengsel van veranderinge aan buite- en binnestilering. Die RD Tiburon was vir 5 jaar in produksie vanaf 1996 tot 2001. Die GK Tiburon is in 2002 (as 'n 2003-model) bekendgestel en het produksie in 2008 beëindig voordat dit deur die Hyundai Veloster vervang is.
Clathrina procumbens
Clathrina procumbens is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 1885 deur von Lendenfeld.
Bill Hinnant
Bill Hinnant (28 Augustus 1935 – 17 Februarie 1978) was 'n Amerikaanse akteur. Hy was bekend vir sy rolle in die rolprente Four Boys and a Gun (1957) en The World of Henry Orient (1964), en in die televisiereeks ABC Stage 67 (1966).
Lea Brøgger
Lea Brøgger (gebore 12 Februarie 1956) is 'n Deense aktrise. Sy is bekend vir haar rolle in die rolprente Winterborn (1978), Pigen fra havet (1980), en In the Middle of the Night (1984), en in die televisiereeks The Kingdom (1994).
Stephen Booth
Stephen Booth (* 1952) is 'n Engelse skrywer van misdaadromans. Hy het veral bekendheid verwerf met sy Cooper and Fry-romanreeks wat in Derbyshire afspeel.
Lewe
Booth is as seun van Jim en Edna Booth in Burnley, Lancashire gebore. Op tweejarige leeftyd het hy met sy ouers na Blackpool verhuis waar hy later by Arnold School skoolgegaan het. Tans woon hy met sy vrou naby Retford in Nottinghamshire.
Loopbaan
Booth was 27 jaar lank as joernalis vir 'n verskeidenheid dagblaaie, tydskrifte en radiostasies werksaam, waaronder die Wilmslow Advertiser, Huddersfield Examiner, en die Worksop Guardian, en het in hierdie tyd reeds 'n aantal kortverhale gepubliseer. In 2001 het hy joernalisme laat vaar en hom as voltydse skrywer bekwaam.
Bibliografie
Booth se romans handel oor twee jong polisiemanne in Derbyshire, Ben Cooper en Diane Fry, wat moorde probeer oplos. Die Cooper-en-Fry-reeks van romans bestaan uit (in chronologiese volgorde):
Izjefsk
Izjefsk (Russies: Иже́вск; Oedmoerts: Иж, Ижкар, Izj, Izjkar) is die hoofstad van die Republiek van Oedmoertië, ’n federale deelgebied van Rusland. Dit is geleë aan die Izj-rivier in die westelike Oeralgebergte. Die bevolking in 2013 was 632 913.
Carters Glen
Die voorstad is geleë in die weste van die stad en genoem na Carter's Ridge, 'n plaas wat uitkyk oor dié deel van die Diamantstad, waar Boere-gewere in die Tweede Vryheidsoorlog geplaas is tydens die Beleg van Kimberley. Op 25 November 1899 het die onverskrokke maj. Henry Scott-Turner en 21 van sy manskappe gesneuwel nadat hulle hul veilige vesting verlaat en met die Boere slaags geraak het. 'n Baken van klip dui die plek aan waar hulle op die slagveld gesterf het.
Rooikroonstompstert
Die Rooikroonstompstert (Sylvietta ruficapilla) is 'n seldsame voël wat slegs eenkeer in Suider-Afrika aangeteken is. Hulle kom in miombo-boomveld in Zambië voor en moontlik in die noorde van Mosambiek. Die voël is 10 cm groot en weeg 10 - 12 gram. In Engels staan die voël bekend as die Red-capped crombec
Carters Glen
Vir sensusdoeleindes beslaan Carters Glen 1,46 km². In 2011 was hier 2 252 inwoners van wie amper 62 persent wit, amper 27 persent swart en sowat 10,5 persent bruin was. Afrikaans was toe die grootste huistaal (71,36 persent) en Engels (14,36 persent) die naasgrootste.
Madeleine Stowe
Madeleine Stowe (gebore 18 Augustus 1958) is 'n Amerikaanse aktrise, regisseuse, en skryfster. Sy is bekend vir haar rolle in die rolprente The Last of the Mohicans (1992), Short Cuts (1993), Twelve Monkeys (1995), en The General's Daughter (1999).
Sonradius
Sonradius is ’n meeteenheid wat gebruik word om die grootte van sterre aan te dui in vergelyking met die radius van die Son:
1 rson is sowat 695 500 km of 110 aardradiusse (110 raarde) en 10 Jupiter-radiusse (10 rjup).
Kallie Kriel
Onderwys
Kriel het in Pretoria grootgeword waar hy aan die Hoërskool Pretoria-Noord gematrikuleer het. Hy het sy B.A.-graad in 1990 aan die Universiteit van Pretoria (UP) verwerf sowel as ’n hoëronderwysdiploma in 1991 en sy honneursgraad in 1992. In 1996 het hy sy meestersgraad in politieke geografie aan UP behaal.
In 1991/92 het Kriel op die studenteraad van Tukkies gedien.
Loopbaan
Hy het na die voltooiing van sy studies drie jaar by die Hoërskool Centurion skoolgehou. Daarna het hy by die vakbond Solidariteit aangesluit en was die hoof van bemarking en -ledevoordele net voor die stigting van AfriForum. Kriel is sedert 1999 in diens van die Solidariteit-beweging. In 2006 het hy die leiding in die stigting van die burgerregte-inisiatief AfriForum geneem.
Werk by AfriForum
AfriForum staan aan die spits van ’n wye verskeidenheid veldtogte ter beskerming van burgerregte. Van die grootste aksies waarby Kriel die afgelope paar jaar betrokke was, is die stryd vir die behoud van Pretoria se naam, die Julius Malema-hofsaak teen haatspraak en plaaslike en internasionale veldtogte teen ongeldige sportkwotas.
Onder die leiding van Kriel het AfriForum Suid-Afrika se eerste privaatvervolgingseenheid op die been gebring. Kriel het in Januarie 2017 aangekondig dat advokaat Gerrie Nel as die hoof van dié eenheid aangestel is. Die eenheid het reeds verskeie sake aangekondig.
Kriel is ook by ’n reeks veldtogte teen onteiening sonder vergoeding, die beskerming van eiendomsreg en die bewusmaking van plaasmoorde in Suid-Afrika betrokke. Kriel en Ernst Roets, een van AfriForum se adjunk- uitvoerende hoofde, het in Mei 2018 ’n toer na die Verenigde State onderneem om die internasionale gemeenskap te mobiliseer teen die ANC se amptelike beleid van onteiening sonder vergoeding, wat gedurende Desember 2017 deur dié party aanvaar is, asook vir bewusmaking oor plaasmoorde.
In Oktober 2018 het AfriForum ’n samewerkingsooreenkoms teen onteiening sonder vergoeding met die Zoeloe-koning Goodwill Zwelithini  gesluit. Kriel het ook in 2018 ’n samewerkingsooreenkoms tussen AfriForum en die leier van die politieke party COPE, Mosiuoa Lekota , teen onteiening sonder vergoeding aangekondig. Oor dié samewerkingsooreenkomste het Kriel gesê: “Almal in die land gaan negatief geraak word wanneer die ANC se miskenning van eiendomsreg die land se ekonomie verder benadeel. Juis daarom moet groepe oor ’n wye front nou teen onteiening sonder vergoeding saamwerk. AfriForum se samewerking met COPE om eiendomsreg te beskerm, is 'n goeie begin. Mense vanuit verskillende agtergronde, en wat somtyds verskillende standpunte het, kan wel suksesvol saamwerk deur te fokus op sake van gedeelde belang. Die beskerming van eiendomsreg is 'n saak van gedeelde belang.”
Kriel het AfriForum sedert 2006 opgebou tot een van die invloedrykste burgerregteorganisasies in Suid-Afrika. AfriForum het 'n aktiewe ledetal van meer as 170 000 in 2016 gehad, en meer as 216 000 lede aan die einde van 2018.
530
Die jaar 530 was 'n gewone jaar wat volgens die Gregoriaanse kalender op 'n Sondag begin het. Dit was die 30ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Perseus-sterrestelselswerm
Die Perseus-sterrestelselswerm (Abell 426) is ’n sterrestelselswerm in die sterrebeeld Perseus. Dit het ’n rooiverskuiwing van 5 366 km/s en ’n deursnee van 863′. Dit is een van die naaste ryk swerms en bevat 500 tot 1 000 sterrestelsels in ’n wolk van gas.
Eienskappe
Die swerm bestaan hoofsaaklik uit gelerige elliptiese en lensvormige sterrestelsels en het ’n geskatte gesamentlike massa van 2 mson.
Die swerm bevat onder meer die sterk radiobron Perseus A (3C 84), wat met die reusagtige sterrestelsel NGC 1275 in die middel van die swerm verbind word. Die plasma in die middel van die swerm om NGC 1275 is ook die bron van sterk X-strale, wat die Perseus-sterrestelselswerm die helderste swerm in die X-straalband maak.
In 2003 het ’n span sterrekundiges onder leiding van dr. Andrew Fabian aan die Universiteit van Cambridge ná 53 uur van waarnemings met Chandra die diepste akoestiese toon nog in die heelal ontdek, ’n B♭. ’n Mens sal nie die toon kan hoor nie, want dit is 57 oktawe laer as die middelste sleutels van ’n klavier. Dit lyk of die radiogolwe uit die aktiewe kern van NGC 1275 kom.
Clathrina septentrionalis
Clathrina septentrionalis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 2001 deur Rapp, Klautau & Valentine.
SAFARI-1
SAFARI-1 is 'n kernreaktor wat in 1965 vir kernfisika-navorsing in bedryf gestel is. Die reaktor word deur die Suid-Afrikaanse Kernenergiekorporasie (NECSA) by hul aanleg in Pelindaba, Suid-Afrika bedryf. Dit is 'n 20 MW ligte waterverkoelde, berillium-gereflekteerde, swembadtipe reaktor. Die reaktor is ontwerp om op verrykte uraan te loop. Die brandstof wat tans gebruik word is oorblyfsels van Suid-Afrika se buitewerkinggestelde kernwapens.
Geskiedenis
Beplanning vir die konstruksie van die reaktor het in 1960 begin, waarna dit tussen 1961 en 1965 gebou is. In Maart 1965 is die reaktor met 'n uitset van 6,75 MW geaktiveer. Die aanleg se uitset is aanvanklik deur die kapasiteit van die sekondêre koel-kring beperk. In 1968 is die sekondêre koel-kring opgegradeer en kon die uitset na 20 MW opgestoot word.
Aanvanklik het die reaktor op verrykte uraan wat deur die Verenigde State van Amerika verskaf is geloop. In 1975 is die uitvoer van verrykte uraan uit die VSA na Suid-Afrika gestaak, in protes teen Suid-Afrika se kernwapenprogram en die bou van die Valindaba Y-aanleg. Om beskikbare brandstof te bespaar, is die reaktor se uitset na 5 MW verminder en is die aanleg se bedryfsure dramaties ingeperk.
Die reaktor is in 1988 vir herstelwerk gesluit nadat 'n waterlek in die swembad ontdek is.
In 2005 is aangekondig dat die reaktor omgebou gaan word om lae-verrykte, in plaas van hoë-verrykte uraan, as brandstof te gebruik.
Gebruik
Een van Safari-1 se primêre funksies is die vervaardiging van radioisotope vir radio-farmakologiese gebruik in kerngeneeskunde, spesifiek vir die produksie van molibdeen-99.
Radioaktiewe isotope word deur NTP-radioisotope, 'n filiaal van die Suid-Afrikaanse Kernenergiekorporasie, versprei.
Junkers CL.I
Die Junkers CL.I is 'n Duitse tweesitplek, monovlerk vegvliegtuig wat tydens die Eerste Wêreldoorlog diens gedoen het. Die prototipe het sy nooiensvlug voltooi op 4 Mei 1918. Dit was gebruik om teikens op die grond aan te val.
Vlotter weergawe
Drie eenhede was gebou as vlotter weergawes bekend as CLS.I. Die vervanging van die wiele met vlotte het tot gevolg gehad dat die vliegtuig se lengte tot 8,95 m gerek is. Die vlerkspan is ook vergroot met 0.7 m. Alhoewel die vlotter weergawe swaarder was het die 195 perdekrag Bz.IIIb motor verseker dat die vliegtuig 'n spoed van 180 km/h kon bereik; vinniger as die land weergawe.
Post Eerste Wêreldoorlog
Sommige van die vliegtuie het in Finland en een of twee Baltiese State diens gedoen na die oorlog. Een model se kajuit was bedek met 'n dak en gebruik vir kommersiële doeleindes deur Junkers. Dit was vermoedelik geregistreer as D-78 op die Duitse Burgerlike Register.
Wet van Titius-Bode
Die wet van Titius-Bode gee die afstand van planete tot die son op basis van hulle rangnommer. Die wet lui:
Met as
Dus:
Daar is geen wetenskaplike basis vir hierdie 300-jaar oue wet nie, behalwe vir die ooreenkoms met die waargenome afstande van die planete wat destyds bekend was. Omdat die wet slegs geldig is indien Jupiter die rangnommer 6 ontvang, het sommige sterrekundiges "voorspel" dat daar tussen Jupiter en Mars nog 'n onontdekte planeet sou moes wees. Die dwergplaneet Ceres, wat in 1801 ontdek is, word deur sommige as hierdie "verlore skakel" beskou.
Vir die eerste planeet wat daarna ontdek is, Uranus, het dit geblyk dat die wet steeds geldig is, maar vir planete wat later ontdek is (Neptunus en Pluto) het die werklike afstand aansienlik afgewyk.
Die patroon is deur die sterrekundige Johann Daniel Titius ontdek en in 1768 deur sy kollega, Johann Elert Bode, gepubliseer in sy boek Anleitung zur Kenntnis des gestirnten Himmels.
Kumuleen
'n Kumuleen is 'n koolwaterstof met drie of meer opeenvolgende dubbelbindings. Die naam is afgelei van die woord "kumulatief". Hulle is soortgelyk aan allene, maar het net 'n meer uitgebreide ketting. Die eenvoudigste molekule in hierdie klas is butatrieen (H2C=C=C=CH2), wat ook eenvoudig "kumuleen" genoem word. In teenstelling met die meeste alkane en alkene, is kumulene geneig om onbuigbaar te wees, vergelykbaar met alkyne, wat hulle aantreklik maak vir molekulêre nanotegnologie. Kumulene kom voor in gebiede in die buitenste ruimte waar waterstof skaars is. Kumulene wat heteroatome bevat, word heterokumulene genoem; 'n voorbeeld is koolstofsuboksied (C3O2 of O=C=C=C=0).
Sintese
Die eerste sintese van 'n butatrieen is dié van tetrafenielbutatrieen (C28H20) in 1921. Die mees algemene metode vir butatrieen-sintese is gebaseer op reduktiewe koppeling van 'n geminale dihalovinielideen. Tetrafenielbutatrieen is in 1977 gesintetiseer deur die reaksie van 2,2-difeniel-1,1,1-triklooretaan met elementêre koper in dimetielformamied.
Struktuur
Die onbuigbaarheid van die kumulene is weens die feit dat die interne koolstofatome twee dubbelbindings dra. Hul sp-hibriediseering het twee π-bindings tot gevolg, een aan elke buurman, wat loodreg op mekaar staan. Hierdie binding versterk die lineêre geometrie van die koolstofketting.
Kumulene met nie-ekwivalente substituente aan elke kant vertoon isomerie. As die aantal opeenvolgende dubbelbindings onewe is, is daar cis – trans-isomerie soos vir alkene. As die aantal opeenvolgende dubbelbindings gelyk is, is daar aksiale chiraliteit soos vir allene.
Sydneyhawebrug
Sydneyhawebrug is 'n brug in Sydney se hawe wat die noordelike en suidelike dele van die stad met mekaar verbind. Die brug kan per motor, per fiets, te voet, of met 'n trein oorgesteek word. Dit is 'n belangrike trekpleister wat toeriste en mense wat in en om die stad woon lok. Luna Park Sydney is langs die brug geleë.
Die brug is 1149 meter (3770 voet) lank en 49 meter (161 voet) breed. Die hoogste punt van die boog is 134 meter (440 voet) hoog. Bouwerk het op 19 Maart 1923 begin en is in 1932 voltooi. Die brug is onder leiding van John Bradfield ontwerp en deur die maatskappy Dorman Long & Co Ltd gebou. Dit is op 19 Maart 1932 deur Jack Lang, die premier van Nieu-Suid-Wallis geopen.
Die brug is gebou om die noordelike deel van die stad meer toeganklik te maak, maar was ook 'n werkverskaffingsprojek. Die brug is van staal gebou en bevat ses miljoen klinknaels wat met die hand geslaan is. Sterk kabels hou die brug bymekaar en verhoed dat die brug deur die snikhete son uitsit. Dit is die breedste boogbrug ter wêreld, maar nie die langste nie (die langste is die Chaotianmenbrug in Chongqing). Die brugdek bied plek vir agt motorbane, twee treinspore, 'n fietspad en 'n voetpad.
Na die Tweede Wêreldoorlog het baie mense van Europa na Australië geëmigreer. Die brug was die eerste voorwerp wat hulle gesien het as hulle per boot in Sydney aankom. In daardie tyd het dit 6 pennies gekos om die brug per motor te oorkruis, ruiters op perde moes 3 pennies opdok. Deesdae kos 'n retoerkaartjie vir 'n motor ongeveer drie Australiese dollars. Stappers en fietsryers kan die brug gratis gebruik, maar perde word nie meer toegelaat nie.
Een van die vele besienswaardighede is die beroemde Sydney Bridge Climb, 'n staproete oor die brug se boog. So 'n toer neem ongeveer 3,5 uur. Na sowat 200 tree word die bokant bereik, waarna mens vêr oor Sydney kan uitkyk. Vanweë die moeilikheidsgraad moet deelnemers in 'n goeie gesonde kondisie wees. Veiligheidsopleiding en die dra van 'n harnas is verpligtend.
Bloedwurm
'n Bloedwurm (Arenicola loveni) is 'n groot, bruin, wurm met 'n ballonagtige snoet wat in sandstrande, moddervlaktes en riviermondings by die see woon. Die dier is endemies aan Suid-Afrika en kom voor aan die hele Suid-Afrikaanse kuslyn. Dit het vertakte, rooi kieue met onopsigtelike borseltjies in die middel van die liggaam. Die diertjie kan 'bloei' indien beskadig want dit bevat hemoglobien. Dit is gewilde aas en word deur baie visse gevreet.
Stockpoort
Stockpoort is 'n grenspos tussen Suid-Afrika en Botswana in die Limpopo provinsie. Aan die Botswana kant staan die grenspos bekend as Parr se Halte. Die Limpoporivier skei die twee grensposte. Die R510-streeksroete verbind die grenspos met die Suid-Afrikaanse padnetwerk.
Tirol
Tirool (soms Tirol) is 'n deelstaat van die Republiek Oostenryk. Innsbruck is die hoofstad en met 'n bevolking van 131 358 (2023) die grootste stad van Tirool. Die deelstaat Tirool bestaan uit die twee afsonderlike dele Noord-Tirool en Oos-Tirool. Suid-Tirool en Trentino moes ná die Eerste Wêreldoorlog in 1918 aan Italië afgestaan word en vorm, nadat die Republiek Oostenryk dekades lank as beskermende buitelandse moontlikheid daarop aangedring het dat die kulturele en taalregte van Duitssprekende Suid-Tirolers in formele Italiaanse wetgewing verskans moet word, tans die outonome gebied Trentino-Suid-Tirool. Die Oostenrykse deelstaat Tirool en die Italiaanse outonome gebied Trentino-Suid-Tirool vorm nou die Europese streek Tirool vir die doel van samewerking.
Geschiedenis
Tirool beslaan 'n oppervlakte van 12 648,37 km² en het 'n bevolking van 771 304 in 2023 gehad. Tirool is in 1919 ná die ontbinding van Oostenryk-Hongarye gestig en is in die suidweste van Oostenryk geleë. Dit grens aan die deelstate Vorarlberg in die weste, Salzburg in die ooste en Karintië in die suidooste. In die noorde grens dit aan Duitsland (Beiere), in die suidweste aan Switserland en in die suide aan Italië (Suid-Tirool).
Dubrovnik
Dubrovnik [ˈdubrɔ̞ːʋnik]; Latyns Rausium, later Ragusium; Italiaans en Duits (verouderd) Ragusa; is 'n stad in 'n suidelike enklawe van Kroasië aan die Adriatiese Seekus.
Die stad is een van die belangrikste toeristebestemmings in die Adriatiese Seegebied, 'n seehawe, die setel van 'n Rooms-Katolieke biskop en die administratiewe sentrum van die distrik Dubrovnik-Neretva. Dubrovnik word vanweë sy kulturele betekenis dikwels ook "Pêrel van die Adria" en "Kroatiese Athene" genoem. Unesco het aan die historiese middestad in 1979 die status van wêrelderfenisgebied toegeken.
Die stad het sy ekonomiese welvaart van oudsher aan die seehandel te danke gehad. Sy handelsbetrekkinge het oor groot dele van Suidoos-Europa en die hele Middellandse Seegebied gestrek. As onafhanklike Republiek van Ragusa was Dubrovnik die enigste stadstaat in die oostelike Adriatiese See wat met Venesië meegeding het. Danksy sy welvaart en gesofistikeerde diplomasie het die stad 'n hoë beskawings- en ontwikkelingspeil bereik, veral gedurende die 15de en 16de eeu. Dubrovnik se Latynse leuse, Libertas ("Vryheid"), dateer van hierdie periode.
Ashley Fink
Ashley Fink (gebore 20 November 1986) is 'n Amerikaanse aktrise en vervaardiger. Sy is bekend vir haar rolle in die rolprente You Again (2010) en Glee: The 3D Concert Movie (2011), en in die televisiereekse Criminal Minds (2005) en Glee (2009).
Dubrovnik
Die stad het 'n leidende rol in die ontwikkeling van die Kroatiese taal en literatuur gespeel. 'n Groot aantal Kroatiese digters, kunstenaars, geleerdes, wiskundiges en natuurkundiges was boorlinge van Dubrovnik wat steeds as 'n kulturele sentrum van Kroasië fungeer. Die meerderheid van sy bevolking is met 88,4 persent Kroate. Daar is klein minderhede Serwiërs en Montenegryne, Bosniake, Albaniërs en Jode.
Ed Hinton (akteur)
Ed Hinton (26 Maart 1927 – 12 Oktober 1958) was 'n Amerikaanse akteur. Hy was bekend vir sy rolle in die rolprente While the City Sleeps (1956), Walk the Proud Land (1956), en The Dalton Girls (1957), en in die televisiereeks Captain Midnight (1954).
Annelize Morgan
Annelize Morgan is 'n Afrikaanse skrywer. Sy en haar eggenoot, die skrywer Adriaan Snyman woon in Ladismith. Sy het al meer as 40 boeke geskryf, waaronder 'n paar jeugverhale asook talle romans, baie daarvan is Ou-Kaaps of speel op die delwerye af.
Publikasies
Enkele van haar boeke is:
1979
1980
1981
1982
1983
1984
1985
1986
1992
Ander boeke:
Lucy Punch
Lucy Punch (gebore 30 Desember 1977) is 'n Engelse aktrise. Sy is bekend vir haar rolle in die rolprente Ella Enchanted (2004), Dinner for Schmucks (2010), Bad Teacher (2011), en Into the Woods (2014).
Maguelone
Maguelone is 'n voormalige biskopstad geleë in die département Hérault en is die ligging van 'n antieke katedraal. Die stad Maguelone is deur die Wesgote gestig maar is in 737 deur die Franke vernietig.
Die biskoppe het geskuil in die antieke stad van Subtantion wat tans nie meer bestaan nie. Maguelone is deur die biskop Arnaud (1030-1060) herbou. In 1172 het die Graafskap van Melgueil oorgegaan in die hande van die Huis van Toulouse. Die reg om geld te munt (wat sous melgorien genoem is) het in die lys van Grawe van Melgueil verskyn wat gerenuiieer, die regte aan Pous Innocentius III wat dit aan biskop Guillaume III van Autignac (1204-1216) beleen het op 14 April 1215. Sodoende het die Graafskap van Melgueil in die hande van die biskoppe van Maguelone geland. Die biskoppe het te staan gekom voor die opkoms van die Huis van Aragon wat besit van Montpellier bekom het. Vanaf 1293 het Filip IV 'n atelier in Sommières in plek gestel wat in 1356 na Montpellier geskuif is. Die biskoplike setel is in 1536 opgehef en na Montpellier geskuif.
Die versterkte Saint-Pierre katedraal in die Romaanse styl is as historiese monument geklassifiseer. Die terrein huisves tans 'n werkshulpsentrum.
Galery
43.51669°N, 3.89191°W : satellietbeeld van Maguelonne
Mark Pellegrino
Mark Pellegrino (gebore 9 April 1965) is 'n Amerikaanse akteur en vervaardiger. Hy is bekend vir sy rolle in die rolprente The Big Lebowski (1998), Mulholland Dr. (2001), en Capote (2005), en in die televisiereeks Supernatural (2005).
531
Die jaar 531 was 'n gewone jaar wat volgens die Gregoriaanse kalender op 'n Maandag begin het. Dit was die 31ste jaar van die 6de eeu n.C. Soos ander gewone jare het die jaar 12 maande, 52 weke en 365 dae gehad.
Clathrina sinusarabica
Clathrina sinusarabica is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
AGV
duimnael|regs|320px|'n AGV-trein ondergaan toetse in Tsjeggië. Die AGV ('n afkorting van die Franse Automotrice à grande vitesse) is 'n nuwe reeks Franse hoësnelheidstreine wat deur die maatskappy Alstom vervaardig en as opvolger van die TGV beskou word. Die trein is aanvanklik as 'n gemeenskaplike projek van Alstom en die Franse spoorwegmaatskappy SNCF ontwikkel, maar SNCF het sy deelname later beëindig. Die nuwe trein, wat in tegniese opsig die vierde generasie van TGV-hoësnelheidstreine verteenwoordig, is uiteindelik deur Alstom teen 'n koste van sowat € 100 miljoen ontwikkel, en die eerste treine is in 2010 in bedryf gestel.
Clathrina sinusarabica
Die spons behoort tot die genus Clathrina en tot die familie Clathrinidae. Die wetenskaplike naam van die spesie is die eerste keer geldig gepubliseer in 2003 deur Klautau & Valentine.
Paterson
duimnael|150px|links|[[John Paterson.]]
AGV
Mark en klante
Die Italiaanse privaatmaatskappy Nuovo Trasporto Viaggiatori (NTV) was die eerste onderneming wat in Januarie 2008 25 treine met 11 seksies elk bestel het. Elkeen van die treine bied sitplek vir 500 passasiers. Die treine is vanaf die jaar 2012 vir spoorwegverbindings tussen Milaan, Turyn en Napels en tussen Rome en Venesië gebruik. Die treine, wat volgens die kontrak 30 jaar lank deur Alstom gediens sal word, is teen 'n totale koste van € 1,5 miljard aangeskaf.
Paterson
Paterson in 'n dorpie in die Oos-Kaap, Suid-Afrika. Die dorpie is op die N10 nasionale pad geleë. Paterson is ongeveer 15 km suid van die Olifantskoppas en is in 1879 gestig deur John Paterson. Die hoofspoorlyn tussen Johannesburg en Port Elizabeth gaan deur Paterson. Die naaste dorpie is Alicedale.
AGV
Mark en klante
Volgens persberigte oorweeg ook die Duitse spoorwegmaatskappy Deutsche Bahn AG om AGV-treine aan te skaf asook die Franse lugredery Air France.
Elroy Hirsch
Elroy Hirsch (17 Junie 1923 – 28 Januarie 2004) was 'n Amerikaanse akteur. Hy was bekend vir sy rolle in die rolprente Crazylegs (1953), Unchained (1955), en Zero Hour! (1957), en in die televisiereeks The Pepsi-Cola Playhouse (1953).
Lockheed Martin F-35 Lightning II
Die Lockheed Martin F-35 Lightning II is 'n familie van enkelsitplek, enkelmotorige, multirol-alleweer sluipvegvliegtuie. Die vyfde generasie vegvliegtuig is ontwerp om grondaanval-, verkennings-, en lugverdedigingsmissies uit te voer. Die F-35 het drie hoofmodelle: die F-35A konvensionele opstyg en landing (CTOL) variant, die F-35B kortopstyg en vertikale-landing (STOVL) variant, en die F-35C vliegdekskip-gebaseerde (CATOBAR) variant.
Hawker Hurricane
Die Hawker Hurricane was 'n eenmotorige, enkelsitplek vegvliegtuig wat tydens die Tweede Wêreldoorlog deur die Britse Lugmag gebruik is. Die vliegtuig het sy nooiensvlug op 6 November 1935 voltooi.
Lockheed Martin F-35 Lightning II
Die F-35 is afstammelinge van die X-35, wat die wenontwerp was van die "Joint Strike Fighter" (JSF)-program. Dit is ontwerp en word gebou deur 'n lugvaartnywerheidspan gelei deur Lockheed Martin. Ander groot F-35 vennote in die industrie sluit in Northrop Grumman, Pratt & Whitney en BAE Systems. Die F-35 het sy nooiensvlug op 15 Desember 2006 gevlieg. Die Verenigde State van Amerika beplan om 2456 vliegtuie tot 2044 aan te koop. Die F-35 variante is bedoel om die grootste deel van sy bemande taktiese lugslaankrag vir die Amerikaanse Lugmag, Marinierskorps en Vloot te verskaf oor die komende dekades. Aflewerings van die F-35 vir die Amerikaanse militêre takke is geskeduleer om teen 2037 voltooi te wees. Daar word projekteer dat die F-35 se dienslewe tot 2070 sal strek.
F-35 JSF ontwikkeling word hoofsaaklik befonds deur die Verenigde State van Amerika met bykomende befondsing van vennote. Die vennootnasies is NAVO-lede of Amerikaanse bondgenote. Die Verenigde Koninkryk, Italië, Australië, Kanada, Noorweë, Denemarke, Nederland en voorheen Turkye is deel van die aktiewe ontwikkelingsprogram. Verskeie ander lande het bestellings geplaas, of oorweeg bestellings, vir die F-35. s
Hawker Hurricane
Die Hurricane se raam lyk baie soos die Hawker Fury, 'n dubbeldekkervliegtuig wat voor dit vervaardig is. Die Hurricane het aanvanklik bekend gestaan as die Fury Monoplane en eers in 1936 as die Hurricane bekend geraak.
Geskiedenis
Toe die Hurricane in diens gestel is, was dit die eerste vliegtuig waaroor die Britse Lugmag beskik het wat vinniger as 482 km/h (300 mph) kon vlieg. Eskader 111 se Gloster Gauntlets te Northolt is in Desember 1937 vervang met Hurricanes. In Februarie 1938 het 111 Eskader 'n rekord daargestel toe hulle gedurende die nag vanaf Edenburg tot by Northolt-lughawe gevlieg en 'n gemiddelde spoed van 656 km/h gehandhaaf het.
Die Hurricane het die Spitfire met 'n verhouding van twee tot een oorskadu toe die oorlog uitgebreek het. Hulle moes dus die meeste van die Duitse aanslag afweer. Vier eskaders was operasioneel in Frankryk aan die begin van die oorlog. 'n Hurricane van 1 Eskader het die eerste Duitse vliegtuig afgeskiet, 'n Dornier Do 17.
Slag om Brittanje
Tydens die Slag om Brittanje het die Hurricane sy naam in die geskiedenisboeke verewig: hulle het meer Duitse vliegtuie verwoes as al die ander verdediging op die grond en lug tesame. Gedurende Augustus 1940 is Hurricane-vlieënier Vlug-Luitenant J.B. Nicholson van 249 Eskader met die Victoriakruis vereer nadat hy 'n Messerschmitt Bf 110 afgeskiet het nadat sy vliegtuig reeds aan die brand was. Op 2 Augustus 1940 het Hurricanes die eiland Malta begin verdedig teen die Italianers.